CELEX: 52003XG0515(01)
Language: da
Date: 2003-05-06
Title: Rådets konklusioner af 6. maj 2003 om de fremtidige ungdomsaktiviteter i forbindelse med den nye generation af programmer

Avis juridique important

|

52003XG0515(01)

Rådets konklusioner af 6. maj 2003 om de fremtidige ungdomsaktiviteter i forbindelse med den nye generation af programmer  

EU-Tidende nr. C 115 af 15/05/2003 s. 0001 - 0002

Rådets konklusioneraf 6. maj 2003om de fremtidige ungdomsaktiviteter i forbindelse med den nye generation af programmer(2003/C 115/01)RÅDET FOR DEN EUROPÆISKE UNION, SOM TAGER I BETRAGTNING,(1) at Fællesskabets indsats ifølge traktaten skal have til formål at tilskynde til udvikling af programmer for udveksling af unge og ungdomsledere;(2) at Europa-Parlamentet og Rådet ved afgørelse 1031/2000/EF af 13. april 2000 vedtog EF-handlingsprogrammet for unge om samarbejdspolitikken på ungdomsområdet for at give de unge mulighed for at erhverve kundskaber, færdigheder og kvalifikationer, der kan være med til at skabe grundlaget for deres fremtidige udvikling, samt gøre dem til ansvarlige samfundsborgere, så de kan deltage aktivt i det europæiske samfundsliv;(3) at Laeken-erklæringen, der er knyttet til konklusionerne fra Det Europæiske Råd den 14. og 15. december 2001, om Den Europæiske Unions fremtid som en af de grundlæggende udfordringer for Den Europæiske Union nævner: "Hvordan kan borgerne, og navnlig de unge, bringes nærmere på det europæiske projekt og de europæiske institutioner?";(4) at Kommissionens hvidbog af 21. november 2001, "Et nyt afsæt for europæisk ungdom" har været udgangspunktet for etableringen af en ramme for det europæiske samarbejde på ungdomsområdet;(5) at Det Europæiske Råd i København den 15. og 16. december 2002 godkendte resultaterne af tiltrædelsesforhandlingerne om udvidelsen af Den Europæiske Union;(6) at resolutionen vedtaget af Rådet og repræsentanterne for medlemsstaternes regeringer, forsamlet i Rådet, af 14. december 2000 om en aktionsplan for mobilitet nævner, at mobilitet for unge er et meget vigtigt politisk mål, og at ungdomsprogrammerne har betydet et væsentligt fremskridt og spiller en afgørende rolle med henblik på at nå dette mål;(7) at resolutionen vedtaget af Rådet og repræsentaterne for medlemsstaternes regeringer, forsamlet i Rådet, af 14. december 2000 om social inddragelse af unge, der fastslår, at de unge, især de mest sårbare, er særlig udsat for social, politisk og kulturel udstødelse, opfordrer Kommissionen og medlemsstaterne til at fremme, at et differentieret ungt publikum får bred adgang til initiativer og programmer i Fællesskabet og i medlemsstaterne, som er beregnet på dem;(8) at resolutionen vedtaget af Rådet og repræsentanterne for medlemsstaternes regeringer, forsamlet i Rådet, af 14. december 2000 om social inddragelse af unge, der fastlår, at de unge, især de mest sårbare, er særlig udsat for social, politisk og kulturel udstødelse, opfordrer Kommissionen og medlemsstaterne til at fremme, at et differentieret ungt publikum får bred adgang til initiativer og programmer i Fællesskabet og i medlemsstaterne, som er beregnet på dem;(9) at Rådet og repræsentanterne for medlemsstaternes regeringer, forsamlet i Rådet, den 28. juni 2001 vedtog resolutionen "Fra at være udenfor til selv at kunne bestemme - fremme af unges initiativ, iværksætterånd og kreativitet";(10) at resolutionen vedtaget af Rådet og repræsentanterne for medlemsstaternes regeringer, forsamlet i Rådet, af 22. juni 2002 om rammerne for det europæiske samarbejde på ungdomsområdet indeholder en godkendelse af deltagelse, information, unges frivillige arbejde og større forståelse af og viden om unge som de fire tematiske prioriteter;(11) at Rådet den 27. juni2002 vedtog resolutionen om livslang læring,1) SOM HENVISER TIL udarbejdelsen af den fremtidige generation af programmer inden for uddannelse, erhvervsuddannelse og ungdom,2) UNDERSTREGER, at det nuværende EF-handlingsprogram for unge udgør det grundlæggende middel og en løftestang til fremme af det europæiske samarbejde på ungdomsområdet og det vigtigste instrument til at skabe og gennemføre ungdomspolitikker på en mere fuldstændig, mere sammenhængende og mere tværfaglig måde,3) NOTERER SIG, at der er behov for sammenkobling med andre relevante fællesskabsprogrammer som led i den horisontale hensyntagen til ungdommen i andre politikker,4) ERINDRER OM, at ungdomsprogrammet giver de unge og navnlig unge i vanskeligheder mulighed for at tilegne sig erfaring og færdigheder ved at deltage i aktiviteter uden for skolen, hvilket bidrager til deres personlige udvikling i forbindelse med ikke-formel læring,5) ERINDRER OM, at Den Europæiske Union hat styrket sine forbindelser med tredjelandene på ungdomsområdet i forbindelse med ungdomsprogrammets foranstaltninger,6) NOTERER SIG, at udvidelsen af Den Europæiske Union indfører nye geografiske, demografiske, sociologiske og kulturelle faktorer, der berører de unge,7) ERKENDER, at de unge spiller en central rolle i forbindelse med at fremme EU-borgerskab og europæisk identitet,8) NOTERER SIG, at ministrene har til hensigt at bidrage til de overvejelser, som Kommissionen har indledt vedrørende de fremtidige programmer, men uden at foregribe resultaterne af de nationale konsultationer om den fremtidige generation af programmer og konsekvensvurderinger af de nuværende programmer, og idet de fuldt ud respekterer Kommissionens initiativret,9) UNDERSTREGER behovet for at opretholde og udvikle de eksisterende fællesskabsinstrumenter, der særlig bedrører de unge, og som er af væsentlig betydning for udviklingen af medlemsstaternes samarbejde vedrørende unge i forbindelse med den fremtidige generation af programmer,10) UNDERSTREGER desuden, at disse instrumenters prioriteter og mål bør tilpasses de nye rammer for det europæiske samarbejde på ungdomsområdet,UNDERSTREGER betydningen af at fortsætte indsatsen for at:1. øge deltagelsen af alle unge, især unge der risikerer at blive eller allerede er socialt udstødte;2. styrke dialog og samarbejde mellem unge i Europa og resten af verden;3. fremme unges initiativer, der fører til innovation og iværksætteri, fra lokalt til europæisk plan;4. fremme frivillige aktiviteter, ikke kun som et middel til at erhverve færdigheder, men også som en kerneværdi i et aktivt medborgerskab;5. respektere og udbrede de universelle værdier demokrati, lighed og respekt for menneskerettighederne samt bekæmpe racisme, fremmedhad og andre former for forskelsbehandling af og blandt unge;6. fremme mobilitet og ny teknologi samt undersøge andre innovativemetoder som et middel til at støtte ungdomsstrategier.